पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना से होने वाली मौताें के लिए शव को अंतिम संस्कार के लिए ले जाने के लिए नगर परिषद के पास साधन नहीं हाेने से कचरा वाहनों में ही शव को ले जाना मजबूरी बना हुआ था। विधायक की पहल पर कलेक्टर आलोक कुमार सिंह ने तत्काल वाहन उपलब्ध करवाने का आश्वासन दिया। एक एंबुलेंस भी धरमपुरी को देने की बात कही है। अस्पताल में पानी की व्यवस्था के लिए ट्यूबवेल में मोटर डाली जाएगी।
स्थानीय सरकारी अस्पताल में कोविड वार्ड की व्यवस्था देखने पहुंचे विधायक पांचीलाल मेड़ा ने कोविड वार्ड में भर्ती मरीजों के साथ आए परिजनों से चर्चा की। अटेंडरों ने ऑक्सीजन व्यवस्था, देखरेख, पानी आदि की तारीफ की। केवल छाया के लिए टेंट की कमी और शव ले जाने के लिए वाहन की कमी बताई। हालांकि एसडीएम राहुल चाैहान ने विकासखंड के दोनों कोविड वार्डों पर सतत निगाह बनाए हुए हैं। इसके कारण यहां कोविड वार्डों की स्थिति बेहतर बनी हुई है।
विधायक ने अस्पताल परिसर से कलेक्टर सिंह से बातचीत की। जिसमें विधायक मेड़ा ने धरमपुरी और धामनोद दोनों स्थानों पर एंबुलेंस और शव वाहन देने के लिए निवेदन किया। कलेक्टर सिंह ने दोनों स्थानों पर एंबुलेंस देने की बात कहते हुए आबकारी से राजसात किए गए वाहनों की जानकारी ली। स्थानीय आबकारी ने दो वाहनों की जानकारी दी। सीएमओ रामप्रसाद भावरें ने दोनों वाहनों में से जब्त पिकअप को शव वाहन के लिए नप को सौंपने के लिए एसडीएम को पत्र भेजा।
एसडीएम के आदेश के बाद शव वाहन मिलेगा। सरकारी अस्पताल में ट्यूबवेल बंद था। विधायक ने पीएचई एसडीओ दीपेश वास्पत को बुलवाया। वास्पत ने तत्काल कर्मचारियों से माेटर बाहर निकलवाई। मोटर की हालत खराब थी। एसडीएम ने ट्यूबवेल के लिए मोटर डलवाने के लिए आश्वासन दिया। नगर के वार्ड क्र. 13 की पार्षद विष्णुबाई गिरधारी सेन ने अपने पाेत्र का जन्मदिन ना मनाते हुए कोविड वार्ड के लिए 6 स्टीम पाॅट बीएमओ डाॅ. महेंद्रपाल सिंह डावर काे भेंट किए। जिससे भर्ती मरीजों को भाप दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn